विकास दुबेः कानपूरमध्ये 8 पोलिसांना कसं मारलं गेलं?\nया एवढ्याशा प्राथमिक माहितीवर काल कानपूरमध्ये एक मोठं प्रकरण घडलं.  या माहितीच्या आधारावर एक थरारक घटना घडली. त्या घटनेत आठ पोलीस मृत्युमुखी पडले आणि गुन्हेगार पळून गेले.

पोलिसांचा मृत्यू कसा झाला, गुन्हेगार कधी आणि कसे फरार झाले? पोलिसांनी बुलेटप्रुफ जॅकेट्स का घातले नव्हते? याची माहिती कधी समोर येईल हे अद्याप समजलेले नाही. आज विकास दुबेला उज्जैनमध्ये अटक करण्यात आली आहे.

पण त्या रात्री काय झालं हे तुम्ही येथे जाणून घेऊ शकता.

विकास दुबेच्या घरी पोलिसांच्या गाड्या पोहोचल्या

बिकरु गाव हे विकास आणि त्याच्या परिवाराचा बालेकिल्ला समजला जातो.

12 फुट उंच तटबंदीसारख्या भिंतीच्या घरामध्ये विकास दुबेचा परिवार राहतो. विकासविरोधात 60 प्रकरणांमध्ये एफआयआर नोंदवला गेला आहे.

विकास दुबेचं घर

परंतु नुकतीच राहुल तिवारी नावाच्या एका व्यक्तीने विकास दुबेच्या विरोधात कलम 307 अंतर्गत एक तक्रार दाकल केली. त्यानंतर पोलिसांनी त्याला पकडण्याची योजना सुरू केली.

मात्र त्यामध्ये 8 पोलिसांचे प्राण गेले आणि अनेक पोलीस अजूनही जखमी असल्याचे सांगण्यात येत आहे. बीबीसी हिंदीचे पत्रकार प्रविण मोहता यांनी या घटनास्थळावरुन माहिती पाठवलेली आहे.

विकास दुबेच्या राजकीय उपस्थितीचा शिलालेख

मोहता सांगतात, ही घटना गुरुवारी रात्री घडली. "बिल्होर सर्कलचे डीएसपी देवेंद्र मिश्र चौबेपूर, बिठूर आणि बिल्हौर या पोलीस ठाण्यातील कुमक घेऊन बिकरू गावात पोहोचले होते. त्यांच्याबरोबर अनेक पोलीस ठाण्यांमधला फौजफाटा होता."

चकमक

उत्तर प्रदेश पोलिसांच्या अनेक गाड्या हळूहळू बिकरु गावाच्या दिशेने जात होत्या.

गावाच्या एकदम मध्यवर्ती असलेल्या विकासच्या घराच्या छतावरुन संपूर्ण परिसराचा अंदाज घेता येत होता. त्यामुळे पोलिसांच्या गाड्या दिसल्यावर पळून जाता येईल हे समजण्यासाठी घराचं स्थान अत्यंत योग्य जागी आहे.

अशातच पोलीस जेव्हा विकासच्या घराच्या दिशेने पुढे सरकत होते तेव्हा त्याच्या घरापासून 100 मीटर अंतरावर एक जेसीबी मशीन दिसलं.

प्रविण मोहता सांगतात, जेसीबी मशिनमुळे पोलिसांचा रस्ता अडवला, त्यामुळे पोलीस तेथेच अडकून पडले.

तिथं जे पाहिले ते थरकाप उडवणारं होतं असं, घटनास्थळी गेलेले आणखी एक पत्रकार अंकित शुक्ल सांगतात.

अंकित म्हणतात, "पोलीस अचानक आले आणि गुन्हेगारांना प्रत्युत्तर म्हणून हालचाल करावी लागली अशी ही घटना नव्हती. ही एक विचार करुन केलेली नियोजनबद्ध घटना...\n\ntl;dr:
दिवसः शुक्रवार, तारीख- 3 जुलै, स्थळ- बिकरु गाव, चौबेपूर, जिल्हा- कानपूर